| dexiotites | **ΠΛΑΤΦΟΡΜΑ 21+: ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22**  **Σελ. 1** |
| --- | --- |
| **Σχολείο:** | 3ο Δημοτικό Σχολείο Κομοτηνής |
| **Τάξη:** | Τρίτη (Γ) |
| **Τμήμα:** | Γ1-Γ2-Γ3 |
| **Αριθμός μαθητών:** | 19-17-18 |
| **Συνολικός αριθμός εκπαιδευτικών που συνεργάζονται:** | 8 |
| **Στοιχεία**  **εκπαιδευτικών (Ονομ/νυμο,**  **Ειδικότητα):** | Πιστόλα Αικατερίνη ΠE 70  Ασμανίδου Ιωάννα ΠΕ 70  Τακά Αικατερίνη ΠΕ 70  Βασιλούδη Ευτυχία ΠΕ 08  Θεοδωρίδου Βηθλεέμ ΠΕ 11  Πεχλιβανίδου Ξένια ΠΕ 79  Τσαλαπάτης Νικόλαος ΠΕ 91  Τσιμπάκη Βάγια (Σχολική Νοσηλεύτρια) |
| **Βασικός προσανατολισμός του ετήσιου Σχεδίου Δράσης (ανάγκες μαθητών/τριών, όραμα σχολείου)** | |
| O βασικός προσανατολισμός του ετήσιου σχεδίου δράσης είναι να ενισχύσει τις δεξιότητες των μαθητών έτσι ώστε να δημιουργήσει υπεύθυνους πολίτες που κατανοούν κι ενδιαφέρονται για τον κόσμο, πραγματικό και ψηφιακό, μέσα στον οποίο κινούνται, ζουν και συνδιαλέγονται. Στόχο έχει τη μεταβολή της στάσης των μαθητών και μαθητριών απέναντι στα μεγάλα προβλήματα του σύγχρονου κόσμου και τη δημιουργία ενεργών πολιτών. Επίσης, καθώς η αυξανόμενη χρήση των νέων τεχνολογιών στο πεδίο της πληροφορίας, των δικτύων και της επικοινωνίας απαιτεί την καλλιέργεια του «ψηφιακού γραμματισμού», κρίνεται αναγκαίο να αναπτυχθεί η ικανότητα του ατόμου να αντιλαμβάνεται, να ερμηνεύει, να ασκεί κριτικό έλεγχο, να διαχειρίζεται και να λειτουργεί σε πολλαπλά περιβάλλοντα και καταστάσεις επικοινωνίας.  Κυρίαρχο σκοπό και όραμά μας αποτελεί η επιθυμία να λειτουργήσουμε συνδυάζοντας τις σύγχρονες παιδαγωγικές και διδακτικές αντιλήψεις με τις διαχρονικές κοινωνικές και πολιτισμικές αξίες, ώστε να ανταποκρινόμαστε στις προσδοκίες μαθητών/τριών, γονέων και κηδεμόνων και να αναδεικνύουμε την πολύχρονη και διαρκή προσφορά μας στην τοπική κοινωνία. Σκοπεύουμε να προσεγγίσουμε τα 100 χρόνια λειτουργίας του 3ου Δημοτικού Σχολείου Κομοτηνής με τη λογική της διατήρησης του σχολείου μας στην πρώτη γραμμή των παιδαγωγικών δρώμενων της περιοχής μας. | |

**Β. ΥΠΟΔΕΙΓΜΑΤΑ ΣΧΕΔΙΩΝ ΔΡΑΣΗΣ ΤΟΥ ΤΜΗΜΑΤΟΣ ΑΝΑ ΘΕΜΑΤΙΚΟ ΚΥΚΛΟ**

**Β1. Σχέδιο Δράσης του Τμήματος - Θεματικός Κύκλος «Ζω καλύτερα-Ευ ζην»**

| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** | |
| --- | --- |
| **Σελ. 2** |  |
| Ζω καλύτερα – Ευ Ζην | **Θεματικός Κύκλος:**  **Ζω καλύτερα- Ευ ζην**  Επιμέρους Θεματικές Ενότητες/Υποενότητες:  Γνωρίζω το σώμα μου- Σεξουαλική Διαπαιδαγώγηση |
| **Τίτλος/τίτλοι προγραμμάτων:** | **Ο δικός μας τίτλος:**  **Ανακαλύπτοντας το σώμα μου** |
| **Στόχοι Σχεδίου Δράσης** | Οι **δεξιότητες** που επιδιώκεται να καλλιεργηθούν με το συγκεκριμένο πρόγραμμα είναι:  **Δεξιότητες μάθησης 21ου αιώνα (4cs)** (Δημιουργικότητα, Επικοινωνία, Κριτική σκέψη, Συνεργασία Ψηφιακή επικοινωνία)  **Δεξιότητες της κοινωνικής ζωής** (η Αυτομέριμνα, οι Κοινωνικές δεξιότητες, η Ενσυναίσθηση και Ευαισθησία,η Προσαρμοστικότητα, η Υπευθυνότητα)  **Δεξιότητες του νου :**  Στρατηγική Σκέψη (Οργανωσιακή σκέψη, Μελέτη περιπτώσεων)  Πλάγια σκέψη (Δημιουργική, παραγωγική, ολιστική σκέψη)  Ρουτίνες σκέψης και αναστοχασμός  Κατασκευές, παιχνίδια  Ο ΓΕΝΙΚΟΣ ΣΚΟΠΟΣ του προγράμματός είναι η εκπαίδευση των παιδιών με το ανθρώπινο σώμα.  Οι επιμέρους στόχοι είναι οι εξής: ο μαθητής / η μαθήτρια να:   * να αναπτύξει δεξιότητες συνεργασίας και αλληλοβοήθειας και επικοινωνίας * να καλλιεργήσει την κριτική του/της σκέψη * Να καταλάβουν πάνω στο σώμα που βρίσκεται το καθένα από τα όργανα * Να αντιληφθούν τη σχέση ανάμεσα στην καλή λειτουργία των οργάνων του σώματος και την υγεία * Να εξοικειωθούν με τις βασικές μορφές ψηφιακής πληροφορίας (κείμενο, εικόνα, ήχος) * Να συγκρίνουν διαφορετικά στάδια ανάπτυξης και να αντιληφθούν τον κύκλο της ζωής * Να συσχετίζουν γεγονότα, πρόσωπα, εικόνες και αντικείμενα ώστε να αναπτύξουν μια αρχική αίσθηση χρονολόγησης * Γνωριμία με τις λειτουργίες και τα βασικά συστήματα του ανθρώπινου σώματος * Βιωματική-ανακαλυπτική μάθηση μέσω διαδραστικών δραστηριοτήτων * Ανακάλυψη μέσω παιχνιδιού του μεγαλείου του ανθρώπινου σώματος * Να μπορούν να παρατηρούν, να μελετούν και να συμπεραίνουν . * Να καλλιεργήσουν την αναλυτική και συνθετική ικανότητα. * Να αναπτύξουν την κριτική τους ικανότητα και φαντασία καθώς και τη δημιουργική τους φαντασία. * Να διασκεδάσουν και να χαρούν |
| **Ακολουθία εργαστηρίων** | |
| **Εργαστήριο 1** | Εγω είμαι εγω / Το σώμα μου/ Τραγούδι για γνωριμία με το σώμα <https://www.youtube.com/watch?v=FVWX-u-LTYk> (η αφόρμηση)  Πιθανές ερωτήσεις που μπορούν να διατυπωθούν: «Γνωρίζετε κάποια από τα όργανα του σώματος;» «τι πιστεύετε ότι υπάρχει στο σώμα μας;» «ποια είναι τα βασικά μέρη του σώματος που είδατε στο βίντεο;», μετά την προβολή και τη σχετική συζήτηση, χωρίζουμε τα παιδιά σε τρεις ομάδες. Τα παιδιά ξεκινούν την αναζήτηση φωτογραφιών σχετικά με τα μέρη και τα όργανα του σώματος και τις λειτουργίες τους. Η μια ομάδα συλλέγει πληροφορίες από βιβλία που υπάρχουν στη βιβλιοθήκη, και η δεύτερη από το διαδίκτυο. Ακόμη, εφόσον έχει προηγηθεί από πριν η ανάλογη ενημέρωση, κάποια παιδιά φέρνουν βιβλία και από το σπίτι τους, εικόνες, εποπτικό υλικό, πάζλ κτλ σχετικά πάντα με το ανθρώπινο σώμα. |
| **Εργαστήριο 2** | Το εργαστήριο πραγματοποιείται από την εκπαιδευτικό της Μουσικής Πεχλιβανίδου Ξένια. Τα παιδιά διασκεδάζουν , ενώ παράλληλα μαθαίνουν για τα μέρη του σώματος μέσα από τη μουσική και το τραγούδιΧοπ χοπ χοπ/hop hop hop/τραγούδι μουσικοκινητικής/ψυχοκινητικής αγωγής <https://www.youtube.com/watch?v=rwSaQMXQ9Ho> |
| **Εργαστήριο 3** | Πεπτικό σύστημα <https://www.youtube.com/watch?v=bxBAGmADXYA>  Κυκλοφορικό σύστημα <https://www.youtube.com/watch?v=Gd9KDp00iFA>  Καρδιά <https://www.youtube.com/watch?v=fJutpBstFok>  Συζήτηση και ανταλλαγή απόψεων  Φύλλα εργασίας  Παίζουμε το παιχνίδι σωστό ή λάθος στον υπολογιστή <https://wordwall.net/el/resource/12680964/%CF%84%CE%B1-%CE%BC%CE%AD%CF%81%CE%B7-%CF%84%CE%BF%CF%85-%CF%83%CF%8E%CE%BC%CE%B1%CF%84%CE%BF%CF%82-%CF%83%CF%89%CF%83%CF%84%CF%8C-%CE%AE-%CE%BB%CE%AC%CE%B8%CE%BF%CF%82> |
| **Εργαστήριο 4** | Εγκέφαλος <https://www.youtube.com/watch?v=TuGySzbcWsM>  Πνεύμονες <https://www.youtube.com/watch?v=1CxsAaWssbI> Σκελετός <https://www.youtube.com/watch?v=tBrnANxrVDc> Συζήτηση και ανταλλαγή απόψεων  Φύλλα εργασίας |
| **Εργαστήριο 5** | Τα παιδιά γνωρίζουν τη μορφολογία της στοματικής κοιλότητας και τη χρησιμότητά της και τους παράγοντες που συμβάλλουν στη σωστή υγιεινή του στόματος (διατροφή, συνήθειες).  Αναφορά σε ασθένειες των δοντιών (τερηδόνα, ουλίτιδα)  Βλέπουν και ζωγραφίζουν τα παραμύθια : «Ο Σοκολάκης κα η Ζαχαρούλα», «Δόνα η τερηδόνα» Γιατί πλένουμε τα δόντια μας ; Στοματική υγιεινή <https://www.youtube.com/watch?v=czvkBYNe8SQ> |
| **Εργαστήριο 6** | Το εργαστήριο πραγματοποιείται από την σχολική νοσηλεύτρια Βάγια Τσιμπάκη  Το θέμα του εργαστηρίου είναι: «διατροφή και καλή υγεία του οργανισμού»  Συζήτηση και ανταλλαγή απόψεων  Φύλλα εργασίας |
| **Εργαστήριο 7** | Το εργαστήριο πραγματοποιείται από τη γυμνάστρια Θεοδωρίδου Βηθλεέμ,  Μέσα από το παιχνίδι τα παιδιά μαθαίνουν για τα μέρη του σώματος |
| **Προσαρμογές για τη συμμετοχή και την ένταξη όλων των μαθητών/τριών** | Τους μαθητές με κάποια μαθησιακή δυσκολία που δυσκολεύονται τους εντάσσουμε σε κάποια ομάδα, έτσι ώστε να τους βοηθήσουν οι συμμαθητές τους και να συμμετάσχουν στη διαδικασία. |

| **Φορείς και άλλες συνεργασίες που θα**  **εμπλουτίσουν το πρόγραμμά μας** |  |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** | Κατασκευή αφίσας (άνθρωπος και μέρη σώματος),  Κολάζ με φωτογραφίες από διάφορα μέρη του σώματος  Ζωγραφιές  Διατροφική πυραμίδα |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** | Κατασκευή αφίσας (άνθρωπος και μέρη σώματος),  Κολάζ με φωτογραφίες από διάφορα μέρη του σώματος  Διατροφική πυραμίδα |
| **Αξιολόγηση - Αναστοχασμός πάνω στην υλοποίηση** | Ο αναστοχασμός θα γίνει με ερωτήσεις του εκπαιδευτικού προς τα παιδιά, με συζήτηση ή με φύλλα εργασίας. |
| **Εκδηλώσεις διάχυσης και Συνολική αποτίμηση της**  **υλοποίησης της υποδράσης** | * Παρουσίαση χορευτικού Χιπ χοπ χοπ στα άλλα τμήματα της Τρίτης τάξης * Παρουσίαση της Αφίσας * Παρουσίαση της Διατροφικής πυραμίδας |

**Β2. Σχέδιο δράσης του Τμήματος-Θεματικός Κύκλος «Φροντίζω το Περιβάλλον-Περιβάλλον»**

| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** | |
| --- | --- |
| **Σελ. 2** |  |
| Φροντίζω το Περιβάλλον – Περιβάλλον | **Θεματικός Κύκλος:**  **Φροντίζω το Περιβάλλον**  Επιμέρους Θεματική Ενότητα/Υποενότητα: Περιβάλλον |
| **Τίτλος/τίτλοι προγραμμάτων** | **Ο δικός μας τίτλος**  **3ο ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ – ΤΟ ΣΧΟΛΕΙΟ ΜΑΣ (2010-2021)** |
| **Στόχοι Σχεδίου Δράσης** | Α) Δεξιότητες που πρόκειται να καλλιεργηθούν:  Η συνεργασία, η δημιουργικότητα, η κριτική σκέψη και η επικοινωνία, που αποτελούν βασικούς πυλώνες του προγράμματος, θα αποτελέσουν σημαντικούς άξονες αναφοράς μεταξύ των μελών της σχολικής κοινότητας οδηγώντας σε ενδιαφέροντα εκπαιδευτικά αποτελέσματα-προϊόντα συλλογικής προσπάθειας.  Β) Στόχοι που θέτουμε ως προς τον θεματικό κύκλο και την (τις) επιμέρους θεματική (-κές) ενότητα (-τες):  Στόχοι αυτής της θεματικής, είναι οι μαθητές να μάθουν για την ιστορία του σχολείου τους το διάστημα 2010-2021, μέσα από την εμπειρία τους αλλά και την εμπειρία άλλων ανθρώπων που φοίτησαν και αποφοίτησαν από το σχολείο στο πρόσφατο παρελθόν αλλά και μέσω συνεντεύξεων από ανθρώπους που εργάστηκαν και εργάζονται στο 3ο Δημοτικό σχολείο Κομοτηνής από το 2010 και έπειτα, αλλά και άτομα που συνεργάζονται τα τελευταία χρόνια με το 3ο Δημοτικό σχολείο, όπως μέλη του συλλόγου γονέων και κηδεμόνων, υπεύθυνοι του σχολικού συμβουλίου, συνεργαζόμενοι φορείς.  Οι μαθητές/τριες θα έχουν τη δυνατότητα να γνωρίσουν το σχολείο και τον εαυτό τους ως μέλη της σχολικής κοινότητας. Παράλληλα θα μπουν στη διαδικασία να μοιραστούν τις γνώσεις και τις εμπειρίες που αποκόμισαν, όχι μόνο με τους συμμαθητές τους στην ίδια τάξη και με τα παιδιά των υπόλοιπων τάξεων του σχολείου, αλλά και με την ευρύτερη κοινότητα της πόλης της Κομοτηνής, καθώς θα μπορούσε να παραχθεί ένα λεύκωμα που θα παρουσιάζει την πρόσφατη ιστορία του σχολείου τους.  Επίσης, οι μαθητές, μέσα από τη δόμηση και διεξαγωγή συνεντεύξεων, θα μπουν στην καρδιά της βιωματικής και ανακαλυπτικής μάθησης και θα μάθουν να καταγράφουν την εμπειρία τους.  Κυρίαρχο σκοπό και όραμά μας αποτελεί η επιθυμία να λειτουργήσουμε συνδυάζοντας τις σύγχρονες παιδαγωγικές και διδακτικές αντιλήψεις με τις διαχρονικές κοινωνικές και πολιτισμικές αξίες, ώστε να ανταποκρινόμαστε στις προσδοκίες μαθητών/τριών, γονέων και κηδεμόνων και να αναδεικνύουμε την πολύχρονη και διαρκή προσφορά μας στην τοπική κοινωνία. Σκοπεύουμε να προσεγγίσουμε τα 100 χρόνια λειτουργίας του 3ου Δημοτικού Σχολείου Κομοτηνής με τη λογική της διατήρησης του σχολείου μας στην πρώτη γραμμή των παιδαγωγικών δρώμενων της περιοχής μας.   * Η έμφαση στην ενεργό συμμετοχή των μαθητών και στη χρήση ενεργητικών μεθόδων όπως συζήτηση, αντιπαράθεση και σύνθεση απόψεων, έρευνα, κριτική επεξεργασία και δράση. * Η ανάδειξη της συνεργατικής κατά ομάδες επεξεργασίας του θέματος και η δημιουργία νέων προτύπων συμπεριφοράς απέναντι στο υπό συζήτηση θέμα. * Η εστίαση του θέματος στις τωρινές, αλλά και στις μελλοντικές του διαστάσεις. * Η αξιοποίηση βιωμάτων και εμπειριών των μαθητών. * Η δυνατότητα εφαρμογής της αποκτηθείσας γνώσης και πρακτικής σε άλλους γνωστικούς χώρους. * Ο προσανατολισμός της έρευνας των μαθητών όχι προς την κατεύθυνση της στείρας προσκόλλησης στο παρελθόν, γιατί αυτό έχει παρέλθει ανεπιστρεπτί, αλλά προς την κατεύθυνση του εμπλουτισμού των ήδη αποκτημένων γνώσεων για το σχολείο τους, της ενεργού συμμετοχής στην προσπάθεια επίλυσης πιθανών προβλημάτων, της συνειδητοποίησης των ραγδαίων εκπαιδευτικών αλλαγών που συντελούνται και που πρέπει το σχολείο να ακολουθήσει και να προσαρμοστεί σ’ αυτές, της συμβολής στην άνοδο του μορφωτικού επιπέδου των μαθητών, της συνειδητοποίησης της συνεισφοράς του σχολείου στη διαμόρφωση των προϋποθέσεων για τη δημιουργία σωστών και ολοκληρωμένων χαρακτήρων, που έχουν οπλιστεί με τα απαραίτητα εφόδια, για να συνεχίσουν με επιτυχία την προσπάθεια στις επόμενες βαθμίδες της εκπαίδευσης.   Γ) τους στόχους που επιπροσθέτως θέτουμε ή σε σύνδεση με το πρόγραμμα σπουδών των γνωστικών αντικειμένων (προαιρετικά)   * Σύνδεση με τα Αναλυτικά προγράμματα: * Στην προσπάθειά μας να αναπτύξουμε την εργασία στα πλαίσια της Διεπιστημονικής και Διαθεματικής προσέγγισης, πήραμε στοιχεία και κατευθύνσεις από διάφορα μαθήματα όπως: Γλώσσα (κείμενα λογοτεχνικά, αναφορά σε παλαιότερους τρόπους διδασκαλίας, συγγραφή «σκέφτομαι και γράφω», συνεντεύξεις), Μαθηματικά (στοιχεία στατιστικής, χρήση σχεδιαγραμμάτων, διενέργεια ενδοσχολικής και εξωσχολικής δημοσκόπησης, συλλογή φωτογραφιών, ταξινόμηση, ποσοστά, πίνακες μαθητών που έχουν αποφοιτήσει), Πληροφορική (αναφορά στην αίθουσα υπολογιστών και στην πορεία του σχολείου στην κοινωνία της πληροφορίας, κατέβασμα γραφικών, πληροφοριών και εικόνων από δικτυακούς τόπους για τα σχολεία της Κομοτηνής), Μελέτη (γνωριμία με τους χώρους του σχολείου, αναφορά σε παλαιότερες εποχές και μαθήματα), Κοινωνική και Πολιτική Αγωγή (χωρισμός σε ομάδες, κοινωνικοποίηση μέσω συνεντεύξεων και επαφών με άτομα της περιοχής, παλιούς δασκάλους του σχολείου, πρόσκλησή τους στο χώρο του σχολείου, κλπ), Λαογραφία (έθιμα, εκδρομές, πολιτιστικές, καλλιτεχνικές, γυμναστικές εκδηλώσεις,) Γεωγραφία (οριοθέτηση του σχολείου στο τοπογραφικό διάγραμμα και τον χάρτη της πόλης), Ιστορία (το σχολείο στο πέρασμα των χρόνων, διευθυντές και δάσκαλοι), Θεατρική αγωγή (συγκέντρωση και παρουσίαση των απόψεων των παλαιότερων για το σχολείο και την προσφορά του, αναπαράσταση τρόπου διεξαγωγής μαθημάτων, παραστάσεων, εκδηλώσεων κλπ), Αισθητική αγωγή (ζωγραφιές του σχολείου από τους μαθητές, δημιουργία μακέτας του σχολείου), Μουσική (διδασκαλία εκμάθησης τραγουδιών για το σχολείο). |
| **Ακολουθία εργαστηρίων** | |
| **Εργαστήριο 1** | «Γνωρίζω το σχολείο μου»  Στο 1ο εργαστήριο, οι μαθητές μπαίνουν στη διαδικασία να γνωρίσουν το σχολείο τους στο παρόν. Χρειάζεται να περιηγηθούν και να καταγράψουν όλες τις πληροφορίες για το σχολείο τους. Να καταγράψουν πληροφορίες σχετικά με το κτήριο, την αυλή, τις αίθουσες, τα γραφεία, το προσωπικό του σχολείου.  \*\*\* Κάθε τμήμα της Γ΄ δημοτικού μπορεί να αναλάβει να καταγράψει διαφορετικά μέρη του σχολείου. |
| **Εργαστήριο 2** | «Τι σημαίνει το σχολείο μου για εμένα»  Στο 2ο εργαστήριο, τα παιδιά μπαίνουν στη διαδικασία να γνωρίσουν τον εαυτό τους ως μαθητές σε σχέση με το σχολείο τους. Καλούνται με τη βοήθεια του εκπαιδευτικού και μια διαδικασία ιδεοθύελλας (brainstorming)να καταγράψουν λέξεις και φράσεις που νιώθουν ότι αντιπροσωπεύουν τη σχέση με το σχολείο τους. Στη συνέχεια, κάθε μαθητής φτιάχνει ένα κολάζ με τίτλο: «Το δικό μου σχολείο» σε ένα χαρτί μεγέθους Α3. |
| **Εργαστήριο 3** | «Η ιστορία του σχολείου μου- οι άνθρωποί του»  Κάθε τμήμα της Γ’ δημοτικού επιλέγει μια χρονική περίοδο 2010- 2013, 2014- 2017, 2018- 2021.  Κάθε τμήμα, αναλαμβάνει να καταγράψει για τη συγκεκριμένη χρονική περίοδο, αριθμητικές πληροφορίες σχετικά με το προσωπικό του σχολείου, τους μαθητές που φοίτησαν και αποφοίτησαν κάθε σχολική χρονιά, τον σύλλογο γονέων και κηδεμόνων. Τους ενημερώνουμε ότι τα στοιχεία υπάρχουν στο γραφείο του Διευθυντή και αποφασίζουν με ποιον τρόπο μπορούν να τα ζητήσουν.  Συμπληρώνουν το ερωτηματολόγιο για τους συγγενείς τους που φοίτησαν ή φοιτούν ακόμη στο σχολείο. |
| **Εργαστήριο 4** | «Η ιστορία του σχολείου μου- οι γιορτές και οι εκδηλώσεις του»  Κάθε τμήμα, αναλαμβάνει να καταγράψει για τη συγκεκριμένη χρονική περίοδο, πληροφορίες σχετικά με τις γιορτές και τις εκδηλώσεις που πραγματοποιήθηκαν αναζητώντας και φωτογραφικό υλικό, αν υπάρχει. Τους ενημερώνουμε ότι τα στοιχεία υπάρχουν στο γραφείο του Διευθυντή και αποφασίζουν με ποιον τρόπο μπορούν να τα ζητήσουν.  Αν έχουν στο σπίτι φωτογραφίες ή άλλο σχετικό υλικό, το φέρνουν στο σχολείο. |
| **Εργαστήριο 5** | «Η ιστορία του σχολείου μου- γίνομαι δημοσιογράφος»  Κάθε μαθητής/ μαθήτρια, καλείται τώρα να επιλέξει κάποιο από τα πρόσωπα που συνάντησε κατά τη διάρκεια της αναζήτησης της ιστορίας του σχολείου και του φάνηκαν σημαντικά, ώστε να του πάρει μία συνέντευξη για τη σχέση του με το σχολείο την τελευταία δεκαετία.  Αυτά τα πρόσωπα μπορούν να είναι: οι διευθυντές της τελευταίας δεκαετίας, οι πρόεδροι του συλλόγου των γονέων και κηδεμόνων, δάσκαλοι που εργάστηκαν στο σχολείο την τελευταία δεκαετία, δάσκαλοι που εργάζονται σήμερα στο σχολείο, μαθητές που φοίτησαν και αποφοίτησαν τη συγκεκριμένη χρονική περίοδο.  Τις συνεντεύξεις μπορούν να τις πραγματοποιήσουν οι μαθητές σε δυάδες και οι ερωτήσεις θα προετοιμαστούν κατά τις ώρες των εργαστηρίων δεξιοτήτων.  Οι ερωτήσεις θα αφορούν σημαντικά γεγονότα που οι προαναφερόμενοι θυμούνται, σχετικά με διάφορους τομείς της ιστορίας του σχολείου και οι ερωτήσεις θα είναι 4 με 5 ώστε να μπορούν να ανταποκριθούν τα παιδιά της συγκεκριμένης τάξης. |
| **Εργαστήριο 6** | «Η ιστορία του σχολείου μου- συγκέντρωση και καταγραφή πληροφοριών»  Συμπληρώνονται οι πληροφορίες που έχουν ήδη καταγράψει οι μαθητές από τα προηγούμενα εργαστήρια και εμπλουτίζονται με σχετικές αφηγήσεις. |
| **Εργαστήριο 7** | Όλο το υλικό που έχει παραχθεί παρουσιάζεται σε ένα ενιαίο λεύκωμα από όλα τα τμήματα, το οποίο θα αφορά την ιστορία του σχολείου μέσα από τα μάτια των παιδιών και των ανθρώπων που το γνώρισαν. |
| **Προσαρμογές για τη συμμετοχή και την ένταξη όλων των μαθητών/τριών** | Τους μαθητές με κάποια μαθησιακή δυσκολία που δυσκολεύονται τους εντάσσουμε σε κάποια ομάδα, έτσι ώστε να τους βοηθήσουν οι συμμαθητές τους και να συμμετάσχουν στη διαδικασία. |

| **Φορείς και άλλες συνεργασίες που θα**  **εμπλουτίσουν το πρόγραμμά μας** |  |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** | Κατασκευή αφίσας (Το 3ο Δημοτικό Σχολείο),  Κολάζ με φωτογραφίες από το 3ο Δημοτικό Σχολείο  Ζωγραφιές |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** |  |
| **Αξιολόγηση - Αναστοχασμός πάνω στην υλοποίηση** | Ο αναστοχασμός θα γίνει με ερωτήσεις του εκπαιδευτικού προς τα παιδιά, με συζήτηση ή με φύλλα εργασίας. |
| **Εκδηλώσεις διάχυσης και Συνολική αποτίμηση της**  **υλοποίησης της υποδράσης** | * Παρουσίαση των συνεντεύξεων στα άλλα τμήματα της Τρίτης τάξης |

**Β3. Σχέδιο δράσης του Τμήματος-Θεματικός Κύκλος «Ενδιαφέρω και Ενεργώ-Κοινωνική Συναίσθηση και Ευθύνη»**

| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** | | |
| --- | --- | --- |
| **Σελ. 2** | |  |
| Ενδιαφέρομαι και Ενεργώ - Κοινωνική Συναίσθηση και Ευθύνη | | **Θεματικός Κύκλος:**  **Ενδιαφέρομαι και Ενεργώ- Κοινωνική Συναίσθηση και Ευθύνη**  Επιμέρους Θεματικές Ενότητες/Υποενότητες:  Συμπερίληψη: Αλληλοσεβασμός , Διαφορετικότητα ………………………………………………………………………………………………………….. |
| **Τίτλος/τίτλοι προγραμμάτων**  Διαφορετικότητα  Αλληλοσεβασμός | | **Ο δικός μας τίτλος**  Εγώ και ο άλλος |
| **Στόχοι Σχεδίου Δράσης** | | Οι **δεξιότητες** που επιδιώκεται να καλλιεργηθούν με το συγκεκριμένο πρόγραμμα είναι:  **Δεξιότητες μάθησης 21ου αιώνα (4cs)** (Κριτική σκέψη, Επικοινωνία**,** Συνεργασία**,** Δημιουργικότητα)  **Δεξιότητες της κοινωνικής ζωής** (Αυτομέριμνα**,** Κοινωνικές δεξιότητες**,** Ενσυναίσθηση και ευαισθησία, Προσαρμοστικότητα**,** Υπευθυνότητα)  **Δεξιότητες διαμεσολάβησης και κοινωνικής ενσυναίσθησης** (Ενσυναίσθηση και ευαισθησία, Διαμεσολάβηση, Πολιτειότητα)  **Δεξιότητες του νου :**  Στρατηγική Σκέψη (Οργανωσιακή σκέψη, Μελέτη περιπτώσεων)  Πλάγια σκέψη (Δημιουργική, παραγωγική, ολιστική σκέψη)  Ρουτίνες σκέψης και αναστοχασμός  Κατασκευές, παιχνίδια  Ο ΓΕΝΙΚΟΣ ΣΚΟΠΟΣ του προγράμματός μας είναι η ΑΠΟΔΟΧΗ από τα παιδιά της ΔΙΑΦΟΡΕΤΙΚΟΤΗΤΑΣ για όλους τους ανθρώπους.  Οι επιμέρους στόχοι είναι οι εξής:   * Να μάθουν να σέβονται και να αποδέχονται την ιδιαιτερότητα του άλλου είτε αφορά σε διαφορές στη σωματική ή την πνευματική του κατάσταση, ή το φύλο, τη φυλή, τη θρησκεία, το χρώμα, τη γλώσσα, την κουλτούρα, τον πολιτισμό * Να αποκτήσουν στάσεις και συμπεριφορές οι οποίες στην ενήλικη ζωή τους θα τα βοηθήσουν να γίνουν πολίτες του κόσμου μακριά από κάθε προκατάληψη και μισαλλοδοξία * Να συνειδητοποιήσουν τόσο τα παιδιά όσο και οι γονείς του πως η διαφορετικότητα του άλλου δεν αποτελεί εμπόδιο, να διώξουν τα αρνητικά συναισθήματα του φόβου, της επιθετικότητας και της απόρριψης * Να γνωρίσουν ήθη, έθιμα και τον πολιτισμό των άλλων λαών, να αποδεχτούν και να ανακαλύψουν την ομορφιά της διαφορετικότητας στους λαούς * Να αναπτύξουν τα παιδιά μεταξύ τους σχέσεις φιλίας και συνεργασίας * Να μάθουν να συζητούν, να σέβονται τις απόψεις και τις ανάγκες των άλλων * Να εξελιχθούν σε γνωστικό, γλωσσικό, συναισθηματικό, κοινωνικό επίπεδο * Να παίξουν μέσα από το παιχνίδι, να εκτονωθούν, να ψυχαγωγηθούν, να υιοθετήσουν κανόνες και να αντιληφθούν τις δυνατότητες που κρύβουν μέσα τους * Να εκφραστούν εικαστικά τόσο σε ατομικό όσο και σε ομαδικό επίπεδο, να νιώσουν την χαρά της δημιουργίας |
| **Ακολουθία εργαστηρίων** | | |
| **Εργαστήριο 1** | Αφορμή για την έναρξη του προγράμματος είναι η Παγκόσμια Ημέρα ατόμων με αναπηρία (3/12). Παρακολουθούμε όλοι μαζί το βιντεάκι <https://www.youtube.com/watch?v=MhjcqBQ3HEM> με τίτλο «Η διαφορετικότητα δεν είναι ελάττωμμα». Συζητούμε για τα παιδιά **που έχουν ιδιαιτερότητες ως προς το σώμα τους (π.χ παιδιά που δεν βλέπουν ή τους λείπει κάποιο άκρο ή πάσχουν από κάποια ασθένεια. Συζητούμε για ποιο λόγο μπορεί να είναι σε αυτή τη κατάσταση-επειδή έτσι γεννήθηκαν, λόγω κάποιου ατυχήματος-και πώς κάνουν πράγματα που κάνουμε εμείς.**  **π.χ  πώς αντιλαμβάνεται ένα παιδάκι που δεν βλέπει τι υπάρχει γύρω του-με την ακοή, την αφή κ.τ.λ ή πώς ζωγραφίζει ένα παιδάκι που δεν έχει χέρια -με το στόμα,με το πόδι κ.τ.λ.)**  **Δοκιμάζουμε να ζωγραφίσουμε κι εμείς με το στόμα και τα παιδιά καταλαβαίνουν πόσο δύσκολο είναι και πόση εξάσκηση χρειάζεται.** | |
| **Εργαστήριο 2** | Το εργαστήριο ξεκινά με την προβολή του βίντεο <https://www.youtube.com/watch?v=fYD9iXoU3rA> « Η πορτοκαλί πασχαλίτσα». Συζητούμε για το ότι δεν έχει σημασία αν κάποιος είναι ξένος ή διαφορετικός . Αυτό που μετράει είναι η αγάπη και η καλοσύνη που έχει στην καρδιά του. Ακολουθεί δραματοποίηση του παραμυθιού με τη βοήθεια του Θεατρολόγου . | |
| **Εργαστήριο 3** | Τα παιδιά παίζουν παιχνίδια με τη Γυμνάστρια σχετικά με τη διαφορετικότητα όπως Τυφλόμυγα, αγώνες με ξυλοπόδαρα και κουτσό. Παίζουν τα παραδοσιακά παιχνίδια και κάνουν αγώνες για να προβληματιστούν και να δουν τις δυσκολίες που αντιμετωπίζουν τα άτομα με αναπηρίες . Μαθαίνουν το τραγουδάκι «Γέφυρες χτίζουμε, φράγματα γκρεμίζουμε » με τη Μουσικό. | |
| **Εργαστήριο 4** | Διαβάζουμε το παραμύθι η Μπουμπού και η Μπαμπαλού https://www.youtube.com/watch?v=OMF3qHba4Wo. Τα παιδιά δημιουργούν τη δική τους αφίσα και γράφουν τα δικά τους μηνύματα και συνθήματα . Η εκπαιδευτικός των εικαστικών βοηθά και καθοδηγεί τους μαθητές. | |
| **Εργαστήριο 5** | Μιλάμε για διαφορετικά πράγματα που αν τα ενώσουμε κάνουνε… « νοστιμιές» !! : το **νερό** με το **αλάτι**, μας κάνει το **αλατόνερο**. – «Το αλατόνερο το  βάζει η μαμά στην μύτη», το **νερό** με την **ζάχαρη**, που μας κάνει το **ζαχαρόνερο** και όταν το βράσουμε γίνεται **σιρόπ**ι ! Με **λάδι** και **λεμόνι** φτιάχνουμε το **λαδολέμονο** που βάζουμε στο ψάρι .. Το **αλατοπίπερο**, **το νερό** με το **αλεύρι**  γίνεται **ζύμη**  δηλαδή ψωμί και το **βούτυρο** με το **μέλι** είναι πιο νόστιμο πάνω στο ψωμάκι !! Τα παιδιά θα ασχοληθούν με αντίστοιχα φύλλα εργασιών, | |
| **Εργαστήριο 6** | Διαβάζουμε το βιβλίο <https://read.bookcreator.com/UU6lC2Ru8nRV6hL2t1fdxh6q6ct2/9bonV3tSRsOXhDhgOVQnug> «Ο Παύλος ο Μαύρος». **Αφού ,λοιπόν, μιλήσουμε και κάνουμε ανάλογες δραστηριότητες για τη διαφορετικότητα στη τάξη μας αναζητούμε τη διαφορετικότητα στον υπόλοιπο κόσμο.**  **Έτσι, αναζητούμε φωτογραφίες και πληροφορίες και βλέπουμε ότι υπάρχουν παιδάκια σαν κι εμάς από διαφορετικές ηπείρους και χώρες**  **Mέσα από την αναζήτησή μας λοιπόν βρίσκουμε ότι στο κόσμο υπάρχουν**  **παιδάκια σαν κι εμάς**   * **που έχουν, όμως, διαφορετικό χρώμα από το δικό μας** * **που έχουν διαφορετική σημαία και διαφορετικό εθνικό ύμνο. Επίσης δραματοποιούμε τους διαφορετικούς τρόπους που χαιρετιούνται μεταξύ τους οι άνθρωποι σε άλλες χώρες π.χ οι Εσκιμώοι όταν συναντιούνται τρίβουν τις μυτούλες τους, οι Ινδοί τοποθετούν τα χέρια τους σε στάση προσευχής και υποκλίνονται....)** * **που παίζουν κάποια διαφορετικά παιχνίδια από μας(βρίσκουμε στο διαδίκτυο κάποια παιχνίδια)** * **που ακούν ή διαβάζουν διαφορετικά παραμύθια(ακούμε παραμύθια άλλων χωρών)** * **που ακούν διαφορετική μουσική(ακούμε παραδοσιακή μουσική διαφόρων χωρών και βλέπουμε και παραδοσιακές στολές)** * **που τρώνε διαφορετικά φαγητά-και κάποια που δεν έχουν φαγητό-(βρίσκουμε τι ιδιαίτερο φαγητό έχουν κάποιες χώρες και βλέπουμε εικόνες από αυτά π.χ Ισπανική παέγια, ινδικό κοτόπουλο, σούσι κ.τ.λ)**   Τέλος κλείνουμε το εργαστήριο με κολάζ με φωτογραφίες από παιδιά από όλο τον κόσμο | |
| **Εργαστήριο 7** | **Διαφορετικότητα, όμως, υπάρχει και στη φύση, στα δέντρα, τα λουλούδια, στα πουλιά, στα ψάρια, στα ζώα.....**  **Έτσι, διαβάζουμε ένα παραμύθι ,τον ΕΛΜΕΡ, τον παρδαλό ελέφαντα** <https://www.youtube.com/watch?v=qSqQzKcr4VM> **και φτιάχνουμε κι εμείς τους δικούς μας παρδαλούς ελέφαντες για να κλείσουμε το θέμα μας με χαρούμενη κι αστεία διάθεση.** | |
| **Προσαρμογές για τη συμμετοχή και την ένταξη όλων των μαθητών/τριών** | Τους μαθητές με κάποια μαθησιακή δυσκολία που δυσκολεύονται τους εντάσσουμε σε κάποια ομάδα, έτσι ώστε να τους βοηθήσουν οι συμμαθητές τους και να συμμετάσχουν στη διαδικασία. | |

| **Φορείς και άλλες συνεργασίες που θα**  **εμπλουτίσουν το πρόγραμμά μας** | Επίσκεψη στο Σύλλογο « Περπατώ» |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** | Θεατρικό παιχνίδι  Αφίσα για τη διαφορετικότητα |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** | Κατασκευή αφίσας  Κολάζ με φωτογραφίες από παιδιά από όλο τον κόσμο  Ζωγραφιές |
| **Αξιολόγηση - Αναστοχασμός πάνω στην υλοποίηση** | Ο αναστοχασμός θα γίνει με ερωτήσεις του εκπαιδευτικού προς τα παιδιά, με συζήτηση ή με φύλλα εργασίας. |
| **Εκδηλώσεις διάχυσης και Συνολική αποτίμηση της**  **υλοποίησης της υποδράσης** | * Παρουσίαση θεατρικού στα άλλα τμήματα της Τρίτης τάξης * Παρουσίαση της Αφίσας * Παρουσίαση του κολάζ με φωτογραφίες από παιδιά από όλο τον κόσμο |

**Β4. Σχέδιο Δράσης του Τμήματος - Θεματικός Κύκλος «Δημιουργώ και Καινοτομώ- Δημιουργική Σκέψη και Πρωτοβουλία**

| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** | |
| --- | --- |
| **Σελ. 2** |  |
| Δημιουργώ και Καινοτομώ – Δημιουργική Σκέψη και Πρωτοβουλία | **Θεματικός Κύκλος:**  **Δημιουργώ και Καινοτομώ- Δημιουργική Σκέψη και Πρωτοβουλία**  Επιμέρους Θεματικές Ενότητες/Υποενότητες:  Επιχειρηματικότητα- Αγωγή Σταδιοδρομίας- Γνωριμία με Επαγγέλματα ……………………………………………………………………………………………………………….. |
| **Τίτλος/τίτλοι προγραμμάτων**  Γνωριμία με Παραδοσιακά Επαγγέλματα | **Ο δικός μας τίτλος**  Μια στο καρφί και μια στο πέταλο |
| **Στόχοι Σχεδίου Δράσης** | O βασικός προσανατολισμός του ετήσιου σχεδίου δράσης είναι να ενισχύσει τις δεξιότητες των μαθητών έτσι ώστε να δημιουργήσει υπεύθυνους πολίτες που κατανοούν κι ενδιαφέρονται για τον κόσμο, πραγματικό και ψηφιακό, μέσα στον οποίο κινούνται, ζουν και συνδιαλέγονται. Στόχο έχει τη μεταβολή της στάσης των μαθητών και μαθητριών απέναντι στα μεγάλα προβλήματα του σύγχρονου κόσμου και τη δημιουργία ενεργών πολιτών. Επίσης, καθώς η αυξανόμενη χρήση των νέων τεχνολογιών στο πεδίο της πληροφορίας, των δικτύων και της επικοινωνίας απαιτεί την καλλιέργεια του «ψηφιακού γραμματισμού», κρίνεται αναγκαίο να αναπτυχθεί η ικανότητα του ατόμου να αντιλαμβάνεται, να ερμηνεύει, να ασκεί κριτικό έλεγχο, να διαχειρίζεται και να λειτουργεί σε πολλαπλά περιβάλλοντα και καταστάσεις επικοινωνίας.  Κυρίαρχο σκοπό και όραμά μας αποτελεί η επιθυμία να λειτουργήσουμε συνδυάζοντας τις σύγχρονες παιδαγωγικές και διδακτικές αντιλήψεις με τις διαχρονικές κοινωνικές και πολιτισμικές αξίες, ώστε να ανταποκρινόμαστε στις προσδοκίες μαθητών/τριών, γονέων και κηδεμόνων και να αναδεικνύουμε την πολύχρονη και διαρκή προσφορά μας στην τοπική κοινωνία. Σκοπεύουμε να προσεγγίσουμε τα 100 χρόνια λειτουργίας του 3ου Δημοτικού Σχολείου Κομοτηνής με τη λογική της διατήρησης του σχολείου μας στην πρώτη γραμμή των παιδαγωγικών δρώμενων της περιοχής μας.  Οι **δεξιότητες** που επιδιώκεται να καλλιεργηθούν με το συγκεκριμένο πρόγραμμα είναι:  **Δεξιότητες μάθησης 21ου αιώνα (4cs)** (Κριτική σκέψη, Επικοινωνία**,** Συνεργασία**,** Δημιουργικότητα)  **Δεξιότητες της κοινωνικής ζωής** (Αυτομέριμνα**,** Κοινωνικές δεξιότητες**,** Ενσυναίσθηση και ευαισθησία, Προσαρμοστικότητα**,** Υπευθυνότητα)  **Δεξιότητες διαμεσολάβησης και κοινωνικής ενσυναίσθησης** (Ενσυναίσθηση και ευαισθησία, Διαμεσολάβηση, Πολιτειότητα)  **Δεξιότητες επιχειρηματικότητας** (Οργανωτική ικανότητα**,** Προγραμματισμός**,** Παραγωγικότητα, Αποτελεσματικότητα)  **Δεξιότητες του νου :**  Στρατηγική Σκέψη (Οργανωσιακή σκέψη, Μελέτη περιπτώσεων)  Πλάγια σκέψη (Δημιουργική, παραγωγική, ολιστική σκέψη)  Ρουτίνες σκέψης και αναστοχασμός  Κατασκευές, παιχνίδια  Βασικοί **στόχοι** του προγράμματος είναι οι μαθητές να :   * γνωρίσουν τα παραδοσιακά επαγγέλματα * κατανοήσουν το περιεχόμενο των παραδοσιακών επαγγελμάτων, * περιγράφουν και να εξηγούν το αντικείμενο ενασχόλησης κάθε επαγγέλματος μεταδίδουν γραπτώς και προφορικώς τις γνώσεις τους τόσο στην ομάδα τους, όσο και σε όποιον άλλον ενδιαφέρεται να μάθει * να διαπιστώσουν ότι τα επαγγέλματα είναι μια ολότητα, μια συνέχεια, και ότι το παρόν είναι συνδεδεμένο άμεσα με το παρελθόν * έρθουν σε επαφή με την καθημερινότητα των ανθρώπων εκείνης της εποχής * συσχετίσουν παλαιότερα επαγγέλματα με επαγγέλματα της εποχής μας * μελετήσουν αν κάποια παραδοσιακά επαγγέλματα εξακολουθούν να υφίσταται και σε ποια μορφή * αναζητήσουν τα αίτια εξαφάνισης ορισμένων παραδοσιακών επαγγελμάτων και τις συνέπειες στις τοπικές κοινωνίες * αποκτήσουν κριτική ικανότητα.  αποκτήσουν ικανότητα συλλογής στοιχείων  διατυπώνουν συμπεράσματα και να προτείνουν λύσεις * συνεργάζονται ανταλλάσσοντας τις ιδέες και τις πληροφορίες τους * οργανώνουν το υλικό που συλλέγουν |
| **Ακολουθία εργαστηρίων** | |
| **Εργαστήριο 1** | Αφορμή έναρξης του προγράμματος θα είναι η παρουσίαση ενός αγαπημένου από πέρσι για τα παιδιά τραγουδιού : Ο παγωτατζής (https://www.youtube.com/watch?v=98RTg4JR1zg ). Στη συνέχεια γίνεται αναφορά σε παλιά παραδοσιακά επαγγέλματα –τα παιδιά θυμούνται -(βιβλίο Μελέτης Περιβάλλοντος β τάξης) και αναφέρουν λεπτομέρειες για επαγγέλματα που γνωρίζουν  Στο τέλος τραγουδούν το τραγουδάκι και το ζωγραφίζουν όπως το φαντάζονται |
| **Εργαστήριο 2** | Οργάνωση σε ομάδες εργασίας, μελέτης και έρευνας.  Αρχικά κάθε παιδί αναλαμβάνει να ερευνήσει (έρευνα στο διαδίκτυο και συλλογή φωτογραφιών )και να παρουσιάσει στην ομάδα του και στις υπόλοιπες ομάδες ένα επάγγελμα από τα εξής επαγγέλματα: Γανωτής, γαλατάς, λούστρος, πλανόδιος μανάβης, νερουλάς, τσαγκάρης, παγωτατζής, εφημεριδοπώλης, σαμαράς, πεταλωτής, βαρελάς, αγωγιάτης, νερουλάς, ντελάλης, πλανόδιος φωτογράφος, πωλητής πάγου, φαροφύλακας, καρεκλάς, πλύστρα, στρωματάς, σαλεπτσής, λατερνατζής, καλαθάς, ομπρελάς,  σιδεράς, καρεκλάς, ξυλοκόπος, ρετσινοσυλέκτης |
| **Εργαστήριο 3** | Η κάθε ομάδα θα δημιουργήσει το δικό της κολάζ με φωτογραφίες και πληροφορίες από τα επαγγέλματα που συγκέντρωσε. Τα παιδιά στη συνέχεια περιγράφουν και εξηγούν το αντικείμενο ενασχόλησης κάθε επαγγέλματος και συσχετίζουν παλαιότερα επαγγέλματα με επαγγέλματα της εποχής μας .  Κλείνει το εργαστήριο με το τραγούδι «ο πραγματευτής» <https://www.youtube.com/watch?v=0BIKE8scVDc> |
| **Εργαστήριο 4** | Τα παιδιά παρακολουθούν βίντεο με παλιά παραδοσιακά επαγγέλματα (<https://psterpnis.blogspot.com/2012/11/blog-post_9.html> οι παγωτατζήδες με φωτο από άλλες εποχές)  <https://www.youtube.com/watch?v=anE03cyD31A>  <https://www.youtube.com/watch?v=-QvnFhTZSR0>  Η κάθε ομάδα καταγράφει τι την εντυπωσίασε , τι την παραξένεψε και τι θα ήθελε να ρωτήσει αυτούς τους επαγγελματίες |
| **Εργαστήριο 5** | Προβολή βιντεο <https://www.youtube.com/watch?v=UCnx8BZ1m9E> φωτο με παραδοσιακά επαγγέλματα  Τίθεται ο προβληματισμός αν κάποια παραδοσιακά επαγγέλματα εξακολουθούν να υφίσταται και σε ποια μορφή (πχ ο τσαγκάρης, παγωτατζής)  Συντάσσουμε ένα ερωτηματολόγιο με ερωτήσεις που θα απευθύνουμε σε επαγγελματία τσαγκάρη.  Τα παιδιά ζωγραφίζουν και φτιάχνουμε το βιβλίο της τάξης μας με ζωγραφιές και πληροφορίες σχετικές με παραδοσιακά επαγγέλματα (σε συνεργασία με την κα. Βασιλούδη Ευτυχία -Εικαστικό) |
| **Εργαστήριο 6** | Τα παιδιά κατασκευάζουν κάποια εργαλεία που χρησιμοποιούσαν επαγγελματίες παλιότερα και στη συνέχεια παίζουν παντομίμα σχετική με τα παραδοσιακά επαγγέλματα (το εργαστήριο πραγματοποιείται στα πλαίσια του μαθήματος της γυμναστικής με την κα. Θεοδωρίδου Βηθλεέμ) |
| **Εργαστήριο 7** | Επίσκεψη στο Μουσείο Καλαθοπλεκτικής στο Θρυλόριο Ν. Ροδόπης .  Ακολουθεί καταγραφή εντυπώσεων από τα παιδιά |

| **Προσαρμογές για τη συμμετοχή και την ένταξη όλων των μαθητών/τριών** | Τους μαθητές με κάποια μαθησιακή δυσκολία που δυσκολεύονται τους εντάσσουμε σε κάποια ομάδα, έτσι ώστε να τους βοηθήσουν οι συμμαθητές τους και να συμμετάσχουν στη διαδικασία. |
| --- | --- |
| **Φορείς και άλλες συνεργασίες που θα**  **εμπλουτίσουν το πρόγραμμά μας** | Μουσείο καλαθοπλεκτικής  Συνέντευξη από έναν παραδοσιακό τσαγκάρη της Κομοτηνής |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** | Θεατρικό παιχνίδι  Δημιουργία «βιβλίου» με κάποια παραδοσιακά επαγγέλματα  Παντομίμα |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** | Κατασκευές παραδοσιακών εργαλείων  Ζωγραφιές |
| **Αξιολόγηση - Αναστοχασμός πάνω στην υλοποίηση** | Ο αναστοχασμός θα γίνει με ερωτήσεις του εκπαιδευτικού προς τα παιδιά, με συζήτηση ή με φύλλα εργασίας. |
| **Εκδηλώσεις διάχυσης και Συνολική αποτίμηση της**  **υλοποίησης της υποδράσης** | * Παρουσίαση του βιβλίου με τα παραδοσιακά επαγγέλματα στα άλλα τμήματα της Τρίτης τάξης * Παρουσίαση της συνέντευξης του τσαγκάρη στα άλλα τμήματα της Τρίτης τάξης * Παρουσίαση θεατρικού στα άλλα τμήματα της Τρίτης τάξης |